কি কারনে অ্যাক্টিভিস্টরা সলমন খানের ‘সিকন্দার’ বয়কটের দাবি তুলল! কতটা ঠিক!

ওয়েব ডেস্ক: সম্প্রতি, সোশ্যাল মিডিয়ায় একটি ভিডিও ভাইরাল হয়েছে, যেখানে দেখা যাচ্ছে একদল লোক সলমনের ‘বিইং হিউম্যান'(Salman’s Beeing Human) স্টোরে ভাঙচুর চালাচ্ছে। ভিডিওটি ছড়িয়ে পড়ার সাথে সাথেই দাবি করা হয়, সলমনের ‘সিকন্দার’ বয়কটের(Boycott) ডাক দেওয়ার কারণে এই ঘটনা ঘটেছে। একজন এক্স ব্যবহারকারী লিখেছেন, “বয়কট গ্যাং ‘বিইং হিউম্যান’ স্টোরে হামলা চালিয়েছে। তারা সবাই ‘সিকান্দার’ সিনেমা বয়কট করছে।”
কিন্তু, ইন্ডিয়া টুডে ফ্যাক্ট চেকের প্রতিবেদনে প্রকাশ করা হয়েছে, ভিডিওটি রাজস্থানে একজন আইনজীবীর হত্যার প্রতিবাদে করা বিক্ষোভের অংশ। এখানে সালমানের সিনেমা ‘সিকান্দার’-এর সাথে এর কোনো যোগসূত্র নেই।
ভিডিওটির স্ক্রিনগ্র্যাব রিভার্স সার্চ করে দেখা গেছে, ৮ মার্চ নবভারত লাইভ একটি প্রতিবেদনে ভাইরাল ভিডিওটির দীর্ঘ সংস্করণ প্রকাশ করে। প্রতিবেদনে বলা হয়েছে, ঘটনাটি রাজস্থানের আজমিরের। সেখানে পুলিশের উপস্থিতিতেও বিক্ষোভকারীরা সিটি স্কোয়ার এবং মিরাজ মলের মতো প্রধান বাজারে সহিংসতা ও ভাঙচুর চালায়।
সলমনের ‘সিকন্দার’ সিনেমার বিরুদ্ধে বয়কটের ডাকের বিষয়ে অনুসন্ধান করে জানা গিয়েছে, ভাইরাল দাবির সত্যতা নিশ্চিত করে এমন কোনো প্রতিবেদন এখনও পর্যন্ত পাওয়া যায়নি।
সুতরাং, স্পষ্টতই বলা যায়, ভিডিওটির সাথে সলমন খান বা তার আসন্ন ছবির কোনো সম্পর্ক নেই।

স্যাকনিল্কের রিপোর্ট অনুসারে, ৩ দিনে ৭৫ কোটির কাছাকাছি ব্যবসা করে ফেলেছে সিকন্দর। মুক্তির দিন অর্থাৎ রবিবার সলমনের সিনেমা খাতা খোলে ২৬ কোটি দিয়ে। এরপর ইদের পরেরদিন সিকন্দর সংগ্রহ করে ২৯ কোটি। এবং গতকাল মঙ্গলবার ছবি ব্যবসা করেছে ২০ কোটির আশেপাশে।